“Cantem al Nadal” celebra 15 anys amb la primera participació de l'Associació Pentagrama
13 de desembre de 2017

Llíria ha celebrat este matí una de les seues cites anuals nadalenques més tradicionals, el Festival de Cors Escolars “Cantem al Nadal”. Este acte, organitzat per les regidories de Música i Educació, celebrava enguany el seu quinze aniversari.

El cor de l'Associació Pentagrama ha participat per primera vegada en el festival, amb els temes “Hecho con tus sueños de funambulista” i “En Navidad”, fent també de l'esdeveniment una crida a la inclusió i la igualtat d'oportunitats.

Com cada any, més de 450 escolars, junt amb els que se sumen els usuaris del Centre Ocupacional El Prat, han oferit un repertori amb nadales de tot el món i cançons tradicionals nadalenques, al voltant de la pau i la tradició.

En esta edició han actuat igualment els cors dels col·legis de Llíria CIEM Unió Musical, Francisco Llopis, Santa Ana, CEIP Sant Vicent Ferrer i CEIP Sant Miquel. Tots els participants han finalitzat el festival cantant junts el popular “Nyo Maria” edetà.